Arena Corinthians
Arena Corinthians ir stadions Sanpaulu, Brazīlijā. Šis ir futbola kluba Sanpaulu "Corinthians Paulista" mājas spēļu stadions. Ar vairāk nekā 48,2 tūkstošiem sēdvietu tas ir 11. lielākais stadions Brazīlijā. Stadiona celtniecība notika no 2011. gada 30. maija līdz 2014. gada 15. aprīlim, tas tika atklāts 2014. gada 10. maijā. Stadiona celtniecība izmaksāja 965 miljonus Brazīlijas reālu. Te notika 2014. gada FIFA Pasaules kausa spēles (tai skaitā atklāšanas spēle 12. jūnijā), tāpat tas bija viens no 2016. gada vasaras olimpisko spēļu futbola spēļu stadioniem. FIFA Pasaules kausa laikā stadions bija pazīstams kā "Sanpaulu arēna" (Arena de São Paulo). Tā kā šeit notika atklāšanas spēle un tika pieprasīti vismaz 65 tūkstoši sēdvietu, uz turnīra laiku tika pievienotas pagaidu sēdvietas, tomēr kopējais sēdvietu skaits sasniedza vienīgi 61 606.